Eiropäische Union

De **Eiropäische Union** (amtl: **Europäische Union**, obkiazt: **EU**) is a Staatnbund, dea wo aus 27 eiropäischn Staaten bestäht. De Beväikarung in dena EU-Ländan umfosst deazeit rund a hoiwe Milliardn Einwohna. Gmoasam eawirtschafdn de Mitgliedstaaten im eiropäischn Binnenmoakt s gresste Bruttoinlandsprodukt vo da Wäid.

Gengwäatig grindt se s politische System vo da EU afan am 1. Novemba 1993 in Kroft tretanan *Vatrog iwa de Eiropäische Union*, dea wos zletzt im Joa 2001 durch an *Vatrag vo Nizza* gändat woan is. Aufm EU-Vatrog basian de sognenntn drei Säuln vom Staatnvabund: *Eiropäische Gmoaschoftn* (EG), *Gmoasame Außen- und Sicherheitspolitik* (GASP) sowia *Polizeiliche und justizielle Zammaorbat in Strofsocha* (PJZS).

Noch mehran Erweidarungsrundn stähd da Staatnvabund deazeit voa interna Struktuaproblema. Da Eiropäische Rat hod dahea am 13. Dezemba 2007 a Vatrog vo Lissabon untazeichnet. De Ratifiziarung in dena Mitgliedstaatn soi bis Mitte 2009 obgeschlossn sei; olladings is dea Zeitplan durch de Oblehnung vom Vatrog in am Referendum in Irland im Juni 2008 in Frog gstäit.

## Eadkund
De Eiropäische Union hod a Flächn vo 4.324.782&nbsp;km² und a Küstnläng vo 65.413,9&nbsp;km. Sie reicht im Nordostn bis Finnland, im Nordwestn bis Irland, im Siidostn bis Zypern und im Sidwestn bis Portugal. Dazua kemman de iwaseeischn Territorien:

* Frankraich: Guadeloupe, Franzäsisch-Guayana, Martinique, Réunion
* Portugal: Azorn und Madeira 
* Spanien: Kanarische Insln, Ceuta und Melilla.

Olle Stootn (*mid da Ausnahm vo de Iwaseeterritorien und Zypern*) lieng in Eiropa. 2004 is mid Zypern aa a Stoot aufgnumma worn, der geografisch zu Asien zöid wead. De gsamte Eiropäische Union (ohne de Aussnterritorien) liengan auf da Eirasischn Plottn.

Da geografische Mittlpunkt ve da Eiropäischn Union is Kleinmaischeid im Westerwald in Deitschland.

Da Mont Blanc liegt in de Savoya Oipm und is mid 4808&nbsp;m da hächsde Berg vo da EU. Da gresste See ist da Väna Sää, a Binnensee im Sidwestn vo Schwedn mid ana Flächn vo 5650&nbsp;km². Da längste Fluss is de Donau mid 2850&nbsp;km, vo dera owa nur 1627&nbsp;km die EU durchfliassn. Sie entspringt im Schworzwoid und mündt im Donaudäita ins Schwoaz Meer.

## Mitglieda

De 27 Lända hand Mitglieda vo da Eiropäischn Union:

## Klima
S Klima reichd im Noadn vom koidn Klima bis zum subtropischm Klima im Sidn. Im Noadn (Finnland) lieng de Durchschnittstemparatuan bei -13&nbsp;°C im Winta und +15&nbsp;°C im Summa. Dageeng wead im Sidn (Malta) im Winta a durchschnittliche Temparatua vo +12&nbsp;°C und im Summa vo +25&nbsp;°C darreicht.

## De Amtssprochn vo da EU
 *Hauptartikl: [[Amtssprochn vo da EU]]*

A jede Sproch, de in am Mitgliedsstoot primäre Aumtssproch is, guit im Eiropäischn Parlament und ba da Kommission ols Aumtssproch. So hot zum Beispui a jeda Obgeordnete und jede Obgeordnetin im Eiropaparlament des Recht, dass er oda sie in seiner oda ihra Hoamatsproch Redn holtn kou und a a Iwasetzung va die onnan kriagt. Des hot oan damols festglegt ols Zeichn, dass die Sprochn ols Kuitua va die Vöiker olle gleich vui wert sei sulln.

### Momentane Amtssprochn

* Bulgarisch
* Deitsch
* Dänisch
* Englisch
* Estnisch
* Finnisch
* Franzesisch
* Griachisch
* Holländisch
* Irisch (seid 2007)
* Italienisch
* Kroatisch
* Lettisch
* Litauisch
* Moiteesisch
* Poinisch
* Portugiesisch
* Rumänisch
* Schwedisch
* Slowakisch
* Slowenisch
* Schbanisch
* Tschechisch
* Ungarisch

### Probleme

Heit iwalegt oan awa scho, ob oan de Regelung in Zukunft holtn kou. Bsundas jetz, wo Rumänien und Bulgarien dazua kemm san und wo a Minderheitnsprochn wia de vo die Roma onerkounnt weadn sull, is as Problem, dass oan nocha völli mehr Iwasetzer ols wia Obgeordnete hot, walst jo fia jede Sproch mindestns so vui Iwasetza brauchst, wie onnare Sprochn san.

## Literatua

;Iwasicht

* Markus Jachtenfuchs, Beate Kohler-Koch: *Europäische Integration.* 2. Auflage. Leske und Budrich, Opladen 2003. ISBN 3-8252-1853-8
* Beate Kohler-Koch, Wichard Woyke (Hrsg.): *Die Europäische Union.* Lexikon der Politik. Bd 5. Beck, München 1996. ISBN 3-406-36909-X
* Philipp Lambach, Christoph Schieble: *EU Concours. Leitfaden zur Europäischen Union.* 2. Auflage. ViaEurope, Berlin 2007. ISBN 3-939938-00-9
* Werner Weidenfeld, Wolfgang Wessels (Hrsg.): *Europa von A bis Z.* 9. Auflage. Schriftenreihe der BPB. Bd 393. Bundeszentrale für politische Bildung, Bonn 2006. ISBN 3-89331-475-X

;Gschicht

* Frank Niess: *Die europäische Idee – aus dem Geist des Widerstands.* Suhrkamp, Frankfurt am Main 2001. ISBN 3-518-12160-X
* Gerhard Brunn: *Die Europäische Einigung von 1945 bis heute.* Reclam, Stuttgart 2002. ISBN 3-15-017038-9

;Politikwissnschoft

* Thomas Jäger, Melanie Piepenschneider (Hrsg.): *Europa 2020. Szenarien politischer Entwicklung.* Leske und Budrich, Opladen 2002. ISBN 3-8100-1356-0
* Christine Landfried: *Das politische Europa. Differenz als Potenzial der Europäischen Union.* 2. Auflage. Nomos, Baden-Baden 2005. ISBN 3-8329-1040-9
* Werner Weidenfeld (Hrsg.): *Die Europäische Union. Politisches System und Politikbereiche.* Schriftenreihe der BPB. Bd 442. Bundeszentrale für politische Bildung, Bonn 2004. ISBN 3-89331-546-2

;Rechtswissnschoft

* Manfred A. Dauses (Hrsg.): *Handbuch des EU-Wirtschaftsrechts.* 17. Auflage. Beck, Minga 2006. ISBN 3-406-39771-9
* Stephan Keiler, Christoph Grumböck (Hrsg.): *EuGH-Judikatur aktuell.* Linde, Wean 2006. ISBN 3-7073-0606-2
* Thomas Oppermann: *Europarecht.* 3. Auflage. Beck, München 2005. ISBN 3-406-53541-0
* Alexander Thiele: *Grundriss Europarecht.* 5. Auflage. Niederle Media, Altenberge 2006. ISBN 3-9806932-2-8

## Im Netz

* **[http://europa.eu/index_de.htm Hoamseitn vo da Eiropäischn Union]**
* Eiropäischs Parlament
* Rat vo da EU
* Eiropäische Kommission
* Gerichtshof
* Eiropäische Zentralbank
* Vatretung vo da Eiropäischen Kommission in Deitschland
* EUR-Lex – Offizielle Datenbank vo de Rechtsvorschriftn vo da EU
* Eurostat-Statistiken iwa de EU
* Eurobarometer – aktuelle äffentliche Moanungssumfrong zu eiropäischn Thema
* Europa-Lexikon vo da Bundesregiarung
* Eiropäische Union aufm Informationsportal zua politischn Buidung
* European NAvigator - Informationen und Quejn zua Eiropäischen Union
* europa-digital - Informationen iwa de Eiropäische Union
* EurActiv – unabhängigs Medienportal zu EU-Frong 
* eurotopics - Viersprochige eiropäische Presseschau aus oin EU-Ländan und da Schweiz

## Beleg